આવા ઊડીને આંખે વળગે એવા પ્રમાણ છતાં વામપંથી ઈતિહાસકારોએ ક્યારે ય આ બધી બાબતો સામે કોઈ જ પ્રતિક્રિયા આપી નહીં અને જે એમના કથનથી વિરુદ્ધ હોય એવા તમામ પ્રમાણોને તેઓ સંપૂર્ણપણે અવગણે છે. ચૂપકીદી સેવીને તેઓ આ વિષયનું હનન કરવા ધારે છે. મીનાક્ષી જૈનના મતે અલાહાબાદ હાઈ કોર્ટમાં થયેલી ગવાહીની વિગતો જોતા એવું જણાય છે કે મોટા ભાગના અયોધ્યા વિવાદમાં સંકળાયેલા આ વામપંથી ઈતિહાસકારો ઈતિહાસના પાયાના કથનથી પણ વાકેફ નથી. ઈરફાન હબીબ, આર.એસ. શર્મા, રોમિલા થાપર, ડી.એન. ઝા, સુરજ ભાન અને મુન્ડાલ આ છ ઈતિહાસકારો આગળ પડતા રહેતા અને તેઓમાં સૌથી વધુ સક્રિય ઈરફાન હબીબ હતા.